Ολυμπιακές εγκαταστάσεις της Ελλάδος

Οι Ολυμπιακές εγκαταστάσεις των Θερινών Ολυμπιακών Αγώνων του 2004 στην Αθήνα ήταν διάσπαρτες στην Αττική αλλά και σε άλλες περιοχές της Ελλάδας - πιο συγκεκριμένα στους Ολυμπιακούς Δήμους της Ελλάδος.

 Οι εγκαταστάσεις και η χρήση τους στους Ολυμπιακούς αγώνες φαίνονται παρακάτω: Στο Μαρούσι ανακαινίστηκε και επεκτάθηκε το Ολυμπιακό Αθλητικό Κέντρο Αθήνας, ή OAKA σε αρχιτεκτονικό σχέδιο του Ισπανού αρχιτέκτονα Σαντιάγο Καλατράβα. Το αθλητικό σύμπλεγμα βρίσκεται στο Μαρούσι, μόλις δέκα χιλιόμετρα βορειοανατολικά του κέντρου του προαστίου και 14,5 χιλιόμετρα από το Ολυμπιακό χωριό. Στο σύμπλεγμα στεγάζονται πέντε γήπεδα. Ολυμπιακό Αθλητικό Κέντρο Αθηνών «Σπύρος Λούης»Το Ολυμπιακό Αθλητικό Κέντρο Αθηνών «Σπύρος Λούης» που φέρει το όνομα του πρώτου ολυμπιονίκη Μαραθωνοδρόμου κτίστηκε το 1980 και επεκτάθηκε με προϋπολογισμό 156 εκατομμυρίων ευρώ. Στο στάδιο αυτό διεξήχθησαν οι αγώνες στίβου και ο τελικός ποδοσφαίρου. Επίσης, στο χώρο αυτό έλαβαν μέρος οι τελετές έναρξης και λήξης των Ολυμπιακών Αγώνων. Ολυμπιακό Κέντρο Υγρού ΣτίβουΤο Ολυμπιακό Κέντρο Υγρού Στίβου κτίστηκε το 1991 και διέθετε δύο ανοικτές πισίνες και μια κλειστή πισίνα. Εδώ διεξήχθησαν οι αγώνες της υδατοσφαίρισης, κολύμβησης και κατάδυσης. Ολυμπιακό Στάδιο ΑθήναςΤο Ολυμπιακό Στάδιο Αθήνας είχε χτιστεί το έτος 1995. Εδώ διεξήχθησαν οι αγώνες ενόργανης γυμναστικής και τραμπολίνου. Ολυμπιακό ΠοδηλατοδρόμιοΤο Ολυμπιακό Ποδηλατοδρόμιο κτίστηκε το 2004 για την διεξαγωγή των αγώνων ποδηλασίας. Ολυμπιακό Κέντρο ΑντισφαίρισηςΤο Ολυμπιακό Κέντρο Αντισφαίρισης κτίστηκε το 2004 για την διεξαγωγή των αγώνων αντισφαίρισης. Ολυμπιακό Κέντρο Ιστιοπλοΐας Αγίου ΚοσμάΣτο Ολυμπιακό Κέντρο Ιστιοπλοΐας Αγίου Κοσμά διεξήχθησαν οι αγώνες ιστιοπλοΐας. Βρίσκεται 12 χιλιόμετρα νότια του Ελληνικού και 33,6 χιλιόμετρα από το Ολυμπιακό χωριό. Ο προϋπολογισμός της κατασκευής του ήταν 10,5 εκατομμύρια ευρώ. Ολυμπιακό Συγκρότημα ΕλληνικούΤο Ολυμπιακό Συγκρότημα Ελληνικού βρίσκεται στον χώρο του πρώην Δυτικού Αερολιμένα και διέθετε πέντε αθλητικές εγκαταστάσεις. Αίθουσα ΞιφασκίαςΗ Αίθουσα Ξιφασκίας χτίστηκε το 2004 και στοίχισε περίπου 80 εκατομμύρια ευρώ. Εδώ διεξήχθησαν οι προημιτελικοί της καλαθοσφαίρισης, οι τελικοί της χειροσφαίρισης και οι αγώνες ξιφασκίας. Ολυμπιακό Κέντρο ΚαλαθοσφαίρησηςΤο γήπεδο κτίστηκε το 2004 με προϋπολογισμό 10 εκατομμυρίων ευρώ. Αποτελείται από δυο γήπεδα καλαθοσφαίρισης. Ολυμπιακό Στάδιο ΣόφτμπολΚατασκευάστηκε το 2004 και στοίχισε 8 εκατομμύρια ευρώ. Ολυμπιακό Κέντρο Κάνοε-Καγιάκ ΣλάλομΤο στάδιο κατασκευάστηκε το 2004 και κόστισε 10 εκατομμύρια ευρώ. Εδώ διεξάχθηκαν οι αγώνες κανόε-καγιάκ σλάλομ. Γήπεδο Χόκεϊ Ολυμπιακό Κέντρο ΜπέιζμπολΣτο Γήπεδο μπέιζμπολ Ελληνικού διεξήχθησαν οι αγώνες μπέιζμπολ. Το Ολυμπιακό Γυμναστήριο Άνω Λιοσίων χωρητικότητας 9.000 θέσεων βρίσκεται 25 χλμ. βορειοδυτικά της Αθήνας και 17 χλμ. από το Ολυμπιακό χωριό. Κόστισε 71,3 εκατομμύρια ευρώ και έχει έκταση 35.000 τετραγωνικών. Εδώ διεξήχθησαν οι αγώνες Τζούντο και πάλης. Το Ολυμπιακό Συγκρότημα Φαλήρου βρίσκεται 10 χλμ. από την Αθήνα και διαθέτει μαρίνα και ακτή. Στο Ολυμπιακό Γυμναστήριο Γαλατσίου διεξάχθηκαν οι αγώνες επιτραπέζιας αντισφαίρισης. Στο Ολυμπιακό Συγκρότημα Γουδίου διεξάχθηκαν οι αγώνες αντιπτέρισης και πένταθλου. Στο Ολυμπιακό Κλειστό Γυμναστήριο Άρσης Βαρών Νίκαιας στη Νίκαια, διεξήχθησαν οι αγώνες άρσης βαρών. Το Ηράκλειο παραχώρησε το Παγκρήτιο Στάδιο για την διεξαγωγή αγώνων ποδοσφαίρου. Στοίχησε 50.000.000 €. Η Θεσσαλονίκη παραχώρησε το Καυτανζόγλειο Στάδιο για την διεξαγωγή ποδοσφαιρικών αγώνων. Στο Ολυμπιακό Κωπηλατοδρόμιο Σχοινιά διεξήχθησαν οι αγώνες κωπηλασίας και οι αγώνες κανόε καγιάκ σπριντ. Στο Μαρκόπουλο κτίστηκαν δυο εγκαταστάσεις. Στο Ολυμπιακό Κέντρο Ιππασίας διεξήχθησαν οι αγώνες ιππασίας. Ο ιππόδρομος βρίσκεται 17 χλμ. από το Αεροδρόμιο και 43 χλμ. από το Ολυμπιακό χωριό. Ο χώρος των εγκαταστάσεων είχε έκταση 94 εκταρίων και κόστισε 181 εκατομμύρια ευρώ. 656 δέντρα ελιές μετατοπίστηκαν χωρίς να κοπούν, αφού ξεθάφτηκαν με τις ρίζες και μεταφυτεύθηκαν σε άλλα σημεία των Ολυμπιακών εγκαταστάσεων. Στις εγκαταστάσεις Ολυμπιακό Κέντρο Σκοποβολής που χτίστηκαν το 2004 κει έχουν χωρητικότητα 4.000 θέσεων διεξήχθησαν οι αγώνες σκοποβολής. Στο στάδιο της Αρχαίας Ολυμπίας διεξήχθησαν οι αγώνες σφυροβολίας. Η Πάτρα παραχώρησε το Παμπελοποννησιακό Στάδιο για την διεξαγωγή ποδοσφαιρικών αγώνων. Το Ολυμπιακό χωριό στην περιοχή των Θρακομακεδόνων, φιλοξένησε τους αθλητές των Ολυμπιακών και των παραολυμπιακών αγώνων. Το "χωριό" βρίσκεται στα σύνορα Θρακομακεδονων - Κηφισιά2 και απέχει 15 χλμ. από το Μαρούσι. Η κατασκευή κόστισε περίπου 430 εκ. €. Σήμερα οι κατοικίες έχουν δοθεί σε μέλη του Ο.Ε.Κ. Ο Πειραιάς παραχώρησε το Στάδιο Καραϊσκάκη για την διεξαγωγή ποδοσφαιρικών αγώνων. Στην Παλλήνη κατασκευάστηκαν στον λόφο Έντισον οι κατοικίες των δημοσιογράφων των αγώνων. Δήμοι - δέσμιοι της ΔΟΕ και των πολυεθνικών!, Ριζοσπάστης, Τετάρτη 10 Οκτ. 2001 (ανακτήθηκε στις 2 Αυγ. 2009)